## La delegada del Consell a Castelló es reunix amb l’equip de govern d’Orpesa per a conéixer les principals necessitats del municipi

*** Susana Fabregat i l'alcaldessa, Araceli de Moya, han mantingut una primera trobada institucional per a abordar les inversions de la Generalitat**

La delegada del Consell a Castelló, Susana Fabregat, ha mantingut una reunió de treball amb l’alcaldessa d’Orpesa, Araceli de Moya. En la reunió, celebrada a l’ajuntament, també han participat els regidors que integren l’equip de govern municipal.

L’alcaldessa d’Orpesa ha transmés a la delegada del Consell les principals necessitats de veïns i veïnes d’este municipi, especialment les referents a reforç d’infraestructures i personal a l’estiu, assistència sanitària, programes de joventut, adequació de paratges naturals o nous espais per a serveis socials, com ara una residència per a la tercera edat.

Fabregat ha mostrat el suport del Consell a les necessitats d’esta localitat, que van encaminades a l’interés comú de les dos institucions per “millorar la qualitat de vida dels veïns d’Orpesa i els visitants que gaudixen d’este important municipi turístic de la nostra província”.

Estes reunions de treball s’emmarquen en l’aposta de la Generalitat per mantindre una escolta activa amb els 135 municipis de la província de Castelló per a conéixer de primera mà les inquietuds dels seus veïns i veïnes.

Fecha: 25/10/2023